Bwyd, Cymru Enwi, cymhwyso a chychwyn 1 1 Enw’r Rheoliadau hyn yw Rheoliadau Gwybodaeth am Fwyd (Cymru) (Diwygio) 2016. 2 Mae’r Rheoliadau hyn yn gymwys o ran Cymru. 3 Daw’r Rheoliadau hyn i rym ar 20 Gorffennaf 2016. Diwygio Rheoliadau Gwybodaeth am Fwyd (Cymru) 2014 2 1 Mae Rheoliadau Gwybodaeth am Fwyd (Cymru) 2014 wedi eu diwygio yn unol â pharagraffau (2) i (6). 2 Yn rheoliad 2 (dehongli)— a ym mharagraff (1)— i ar ddiwedd y diffiniad o “parod i’w fwyta”, hepgorer “ac”; ii ar ôl y diffiniad o “parod i’w fwyta” mewnosoder— ystyr “Rheoliad 828/2014” (“ Regulation 828/2014 ”) yw Rheoliad Gweithredu’r Comisiwn (EU) Rhif 828/2014 ynghylch y gofynion ar gyfer darparu gwybodaeth i ddefnyddwyr am absenoldeb glwten mewn bwyd neu fod llai o glwten yn bresennol ynddo; ac ; b ym mharagraff (3), ar ôl “(gan gynnwys cyfeiriad at Erthygl yn FIC neu Atodiad iddo ac y mae paragraff (2) yn gymwys iddo)” mewnosoder “neu at Reoliad 828/2014 neu ddarpariaeth yn Rheoliad 828/2014,”. 3 Yn rheoliad 10 (trosedd)— a ym mharagraff (1)(a) yn lle “, neu” rhodder “;”; b ym mharagraff (1)(b) yn lle “.” rhodder “; neu”; c ar ôl paragraff (1)(b) mewnosoder— c ag unrhyw ddarpariaeth yn Rheoliad 828/2014 a bennir ym mharagraff (3). ; d ar ôl paragraff (2), mewnosoder— 3 Y darpariaethau yn Rheoliad 828/2014 yw— a Erthygl 3(1) fel y’i darllenir gydag Erthyglau 1(3), 6, 7 ac 36(1) a (2) yn FIC ac Erthyglau 2 a 3(2) a (3) o Reoliad 828/2014 a’r Atodiad iddo; b Erthygl 4 fel y’i darllenir gydag Erthygl 2. 4 Yn rheoliad 12 (cymhwyso darpariaethau’r Ddeddf)— a ym mharagraff (1)(a)(i) ar ôl “darpariaeth yn FIC” mewnosoder “neu Reoliad 828/2014”; b ym mharagraff (2)(a) ar ôl “darpariaeth yn FIC” mewnosoder “neu Reoliad 828/2014”. 5 Yn Atodlen 1 (darpariaethau y Rheoliadau hyn sy’n cynnwys cyfeiriadau newidiadwy at FIC yn rhinwedd rheoliad 2(3))— a yn y pennawd ar ôl “FIC” mewnosoder “neu Reoliad 828/2014”; a b yn y llinell gyntaf, ar ôl “ac eithrio’r diffiniad o “FIC””, mewnosoder “a Rheoliad 828/2014”. 6 Yn Atodlen 4 (cymhwyso ac addasu darpariaethau’r Ddeddf)— a yn Rhan 1, paragraff 1— i ar ddiwedd is-adran (1A)(c) hepgorer “or”; ii ar ddiwedd is-adran (1A)(d)(iii) hepgorer “or”; iii ar ddiwedd is-adran (1A)(d)(iv) yn lle “.” rhodder— ; or e a provision of Commission Implementing Regulation (EU) No 828/2014 on the requirements for the provision of information to consumers on the absence or reduced presence of gluten in food specified in the table in Part 4 of Schedule 5 to the Food Information Regulations (Wales) 2014 (as read with regulation 2(3) of, and Schedule 1 to, those Regulations). ; b yn Rhan 2, paragraff 2, ym mharagraff (a)(iii) ar ôl “any other provision of Regulation (EU) No 1169/2011 of the European Parliament and of the Council” mewnosoder “or Commission Implementing Regulation (EU) No 828/2014 on the requirements for the provision of information to consumers on the absence or reduced presence of gluten in food”. 7 Yn Atodlen 5 (hysbysiadau gwella – darpariaethau FIC penodedig)— a yn y pennawd, hepgorer “FIC”; b ar ôl Rhan 3 mewnosoder— RHAN 4 Y darpariaethau yn Rheoliad 828/2014 y caniateir i hysbysiadau gwella gael eu cyflwyno mewn perthynas â hwy ar ac ar ôl 20 Gorffennaf 2016 Y ddarpariaeth yn Rheoliad 828/2014 Y ddarpariaeth sydd i’w darllen gyda’r ddarpariaeth yn Rheoliad 828/2014 Erthygl 3(1) Erthyglau 1(3), 6, 7 ac 36(1) a (2) yn FIC ac Erthyglau 2 a 3(2) a (3) o Reoliad 828/2014 a’r Atodiad iddo Erthygl 4 Erthygl 2 o Reoliad 828/2014 . Dirymu 3 Mae Rheoliadau Deunyddiau Bwyd sy’n Addas i Bobl ag Anoddefiad tuag at Glwten (Cymru) 2010 wedi eu dirymu. Rebecca Evans Gweinidog Iechyd y Cyhoedd a Gwasanaethau Cymdeithasol o dan awdurdod Ysgrifennydd y Cabinet dros Iechyd, Llesiant a Chwaraeon, un o Weinidogion Cymru 22 Mehefin 2016